Diari Oficial de la Generalitat Valenciana


Sumari del DOGV 9100, del 04-06-2021 (2021/6173)

Extracte de la Resolució de 20 d'abril de 2021, de la vicerectora d'Estudis i Política Lingüística de la Universitat de València, per la qual es convoquen i estableixen les bases que regulen la convocatoria d'ajudes per a cursos de postgrau de la Universitat de València, any acadèmic 2020-2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9100

Data del DOGV
:   04-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6173


Data del document
:   20-05-2021

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 20 d'abril de 2021, de la vicerectora d'Estudis i Política Lingüística de la Universitat de València, per la qual es convoquen i estableixen les bases que regulen la convocatoria d'ajudes per a cursos de postgrau de la Universitat de València, any acadèmic 2020-2021. [2021/6173]  
BDNS (identif.): 567223.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (http://www.pap.minhap.gob.es/bdnstrans)  
  
Primer. Persones beneficiàries  
Poden ser beneficiaris d'aquestes ajudes els estudiants i estudiantes matriculats en algun dels cursos de postgrau propis impartits en l'any acadèmic 2020-2021, aprovats tots d'acord amb el que estableix l'article 8 del Reglament de títols propis de postgrau de la Universitat de València, aprovat per l'acord 205/2015, del Consell de Govern, de 29 de setembre.  
  
Segon. Objecte  
L'objecte d'aquest concurs és concedir ajudes d'estudi destinades a cobrir un percentatge dels preus públics de les matrícules que abonen els i les alumnes que es matriculen en els cursos de postgrau propis de la Universitat de València que s'impartisquen en l'any acadèmic 2020-2021. El percentatge de les taxes de matrícula per a la qual es concedeix l'ajuda es determinarà en funció del pressupost disponible, d'acord amb el que disposa l'article 29.j del Reglament de títols propis de postgrau de la Universitat de València, aprovat per l'acord 205/2015, del Consell de Govern, de 29 de setembre.  
  
Tercer. Bases reguladores  
Resolució de 20 d'abril de 2021, de la vicerectora d'Estudis i Política Lingüística de la Universitat de València, per la qual es convoca el concurs i s'estableixen les bases reguladores per a la concessió d'ajudes per a cursos de postgrau propis de la Universitat de València corresponent a l'any acadèmic 2020-2021.  
URL: https://go.uv.es/d0q4mdR  
i també: tauler.uv.es  
  
Quarta. Quantia  
El presssupost total d'aquesta convocatòria ascendix a 103.445,88 euros.  
  
Cinqué. Termini de presentació de sol·licituds  
El termini de presentació de sol·licituds és d'1 mes comptador a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Sisé. Altres dades  
Per a la concessió d'aquesta ajuda es requerix necessàriament la presentació de la documentació indicada a la base 6.  
  
València, 20 de maig de 2021.- La rectora, p. d. (DOGV 18.01.2021), la vicerectora d'Estudis i Política Lingüística: Isabel Vázquez Navarro.